
Αρ. Φύλλου 1172 

ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάκληση Απόφασης Πολιτογράφησης. 1 

Καθορισμός αποζημίωσης των πληγέντων από τις 
πυρκαγιές της 6ης έως και της 13ης Ιουλίου 2000 
σε περιοχές του Νομού Σάμου. 2 


Ίδρυση καιΛειτουργία Καταστήματος Αφορολογήτων 
Ειδών στο Λιμάνι της Νήσου Σύμης Δωδεκανήσου 3 
Καθορισμός λεπτομερειών για τη χορήγηση της ενί¬ 
σχυσης κατά τη μεταποίηση σταφυλιών, γλευκών 
σταφυλιών και συμπυκνωμένων γλευκών σταφυ¬ 
λιών, σε χυμό σταφυλιών. 4 

Κατάργηση των Διευθύνσεων Σχεδιασμού και Εφαρ¬ 
μογής Προγραμμάτων ΕΚΤ, Κοινοτικών Πρωτο¬ 
βουλιών και λοιπών Χρηματοδοτήσεων και Ελέγ¬ 
χου και Αξιολόγησης και μεταφορά των αρμοδιο¬ 


τήτων αυτών. 5 

Προκαταρκτικές εργασίες εκτύπωσης γραμματοσή¬ 
μων «Τροποποίηση Εκδοτικού Προγράμματος 
έτους 2001». 6 


ΑΠΟΦΑΣΕΙ Σ 

(ΐ) 

Ανάκληση Απόφασης Πολιτογράφησης 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με την Φ. 56271/11868/29.8.2001 απόφαση του Υφυ¬ 
πουργού Εσωτερικών Δημ. Διοίκησης & Αποκ/σης, ανα¬ 
καλείται η υπ’ αριθμ. Φ. 56271/23545/1998/16.3.1999 
όμοια απόφαση που αφορούσε την πολιτογράφηση του 
ομογενούς αλλοδαπού ΚΟΜΝΙΔΗ ΧΡΗΣΤΟΥ του Παρα- 
σκευά και δημοσιεύθηκε στο ΦΕΚ 986/26.5.1999 (τ.Β'.), 
γιατί ο ανωτέρω έδωσε τον όρκο του Έλληνα πολίτη στις 
1.3.2001, ημερομηνία κατά την οποία είχε παρέλθει η προ- 
θεσία του ενός έτους από την ημερομηνία δημοσίευσης 
της ως άνω Υπουργικής απόφασης σύμφωνα με το άρθρο 
9 παρ. 1, του Κ.Ε.Ι, όπως τροποποιήθηκε με το άρθρο 4 
τουΝ. 143 8/84. 

Ο ΥΦΥΠΟΥΡΓΟΣ 

Κ. ΚΑΪΣΕΡΛΗΣ 


Αριθ. 28363/Β.1337 (2) 

Καθορισμός αποζημίωσης των πληγέντων από τις πυρκα¬ 
γιές της 6ης έως και της 13ης Ιουλίου 2000 σε περιο¬ 
χές του Νομού Σάμου. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΑΝΑΠΤΥΞΗΣ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 36 του Ν. 2459/97 (ΦΕΚ 
17/τ.Α'/18.2.97) κατάργηση φορολογικών απαλλαγών και 
άλλες διατάξεις. 

2. Τις διατάξεις του Ν.1558/85 (ΦΕΚ Α' 137) «Κυβέρνη¬ 
ση και Κυβερνητικά Όργανα» όπως αυτός τροποποιήθη¬ 
κε και συμπληρώθηκε με το Ν.2081/92 (ΦΕΚΑΊ54). 

3. Το άρθρο 22 του Ν. 2362/95 (ΦΕΚ 247/τ.Α'/ 
27.11.1995) «Περί κώδικος Δημοσίου Λογιστικού». 

4. Την κοινή Απόφαση του Υπουργού Εθν. Οικονομίας, 
και Υφυπουργών Εσωτερικών, Δημ. Διοίκησης και Αποκέ¬ 
ντρωσης, Οικονομικών και ΠΕΧΩΔΕ υπ’ αριθμ. 8134/ΤΠ 
32/23.8.2000 με την οποία οριοθετούνται περιοχές του 
Νομού Σάμου που επλήγησαν από τις πυρκαγιές της 6ης 
έως και 13ης Ιουλίου 2000. 

5. Το με αριθμ. ΑΠ 613/28.3.2001 έγγραφο της Περιφέ¬ 
ρειας Βορείου Αιγαίου. 

6. Την ανάγκη υποβοήθησης των επιχειρήσεων που εί¬ 
ναι εγκατεστημένες και λειτουργούν σε περιοχές του Νο¬ 
μού Σάμου και υπέστησαν ζημίες από τις πυρκαγιές της 
6ης έως και 13ης Ιουλίου 2000, αποφασίζουμε: 

Άρθρο 1 

1. Παρέχεται επιχορήγηση για την αντιμετώπιση των ζη¬ 
μιών που προκλήθηκαν από τις πυ ρκαγιές της 6ης έως και 
13ης Ιουλίου 2000 σε περιοχές του Νομού Σάμου οι οποί¬ 
ες έχουν οριοθετηθεί με την ΚΥΑ αριθμ. 8134/ΤΠ 
32/23.8.2000 του Υπουργού Εθνικής Οικονομίας και Υφυ¬ 
πουργών Εσωτερικών, Δημόσιας Διοίκησης και Αποκέ¬ 
ντρωσης, Οικονομικών και ΠΕΧΩΔΕ σε βιομηχανικές και 
βιοτεχνικές μονάδες, εμπορικά καταστήματα, αγροτικές 
εκμεταλλεύσεις, άλλες επιχειρήσεις και μη κερδοσκοπι¬ 
κού χαρακτήρα φορείς. 

Η επιχορήγηση παρέχεται για την αντιμετώπιση ζημιών 
που αφορούν σε κτιριακές εγκαταστάσεις, μηχανολογικό 
εξοπλισμό, πρώτες ύλες, εμπορεύματα και φορτηγά αυ¬ 
τοκίνητα δημόσιας και ιδιωτικής χρήσης τα οποία κατα- 

γράφησαν από την αρμόδια Επιτροπή ως ολοσχερώς κα¬ 
τεστραμμένα από τις πυρκαγιές. 

2. Η επιχορήγηση συνίσταται σε δωρεάν χρηματική ενί¬ 
σχυση του Δημοσίου και είναι ίση με το 30% του συνόλου 
της κατά περίπτωση εκτιμηθείσας, από την αρμόδια Νο¬ 
μαρχιακή Επιτροπή εντοπισμού, καταγραφής και αποτί¬ 
μησης ζημιών από τις πυρκαγιές. 

3. Η επιχορήγηση καταβάλλεται στους δικαιούχους 
απευθείας από τον Ελληνικό Οργανισμό Μικρομεσαίων 
Επιχειρήσεων και Χειροτεχνίας (ΕΟΜΜΕΧ), μετά από 
προσκόμιση βεβαίωσης της αρμόδιας Νομαρχίας στην 
οποία εμφανίζεται το συνολικό ύψος των ζημιών. 

4. Η βεβαίωση αυτή παρέχεται από την αρμόδια Υπηρε¬ 
σία της Νομαρχίας, ή σε περίπτωση δευτεροβάθμιας Επι¬ 
τροπής απάτην Περιφέρεια, με βάση τις ζημιές που κατέ¬ 
γραψαν οι αρμόδιες επιτροπές. 

Άρθρο 2 

Η δαπάνη που προκαλείται από τις διατάξεις της πα¬ 
ρούσας απόφασης, ανέρχεται στο ποσό των 4.900.000 
δρχ. περίπου και θα βαρύνει τον Προϋπολογισμό των Δη¬ 
μοσίων Επενδύσεων (ΣΑΕ 027/5 του 2001). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 31 Αυγούστου 2001 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΑΝΑΠΤΥΞΗΣ 

ΓΙΑΝΝΟΣ ΠΑΠΑΝΤΩΝΙΟΥ X. ΧΡΙΣΤΟΔΟΥΛΑΚΗΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 
-♦- 

Αριθ. Τ.3428/97/Β0019 (3) 

Ίδρυση και Λειτουργία Καταστήματος Αφορολογήτων Ει¬ 
δών στο Λιμάνι της Νήσου Σύμης Δωδεκανήσου. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 27 του Ν.827/78 «περί ρυθ- 
μίσεως δασμολογικών θεμάτων και άλλων τινών διατάξε¬ 
ων» (ΦΕΚ194/Α/18.11.1978). 

2. Τις διατάξεις του άρθρου 17του Π.Δ. 86/79 «περί συ- 
στάσεως Ιδιορρύθμου Ανωνύμου Εταιρείας δια την εκμε¬ 
τάλλευση καταστημάτων πωλήσεως αφορολογήτων και 
αδασμολόγητων ειδών και εγκαταστάσεως και λειτουρ¬ 
γίας τούτων εις τα σημεία εξόδου των επιβατών εξωτερι¬ 
κού» (ΦΕΚ 17/Α/31.1.79). 

3. Τις διατάξεις του άρθρου 120 του Ν.2533/97 «Χρημα¬ 
τιστηριακή αγορά παραγώγων και άλλες διατάξεις» (ΦΕΚ 
228/Α/11.11.97). 

4. Το αριθμ. Πρωτ. 8600/19.9.1997 έγγραφο της «Κ.Α.Ε» 
Α.Ε, με το οποίο ζητά την ίδρυση Καταστήματος Αφορο¬ 
λογήτων Ειδών στο Λιμάνι της Νήσου Σύμης Δωδεκανή¬ 
σου, σύμφωνα με την αριθμ. 335/4.9.1997 Απόφαση του 
Διοικητικού συμβουλίου της. 

5. Το αριθμ. Πρωτ. 279/2.7.2001 έγγραφο του Τελωνεί¬ 
ου Σύμης Δωδεκανήσου, με το οποίο υποβάλλει το από 
2.7.2001 πόρισμα της συσταθείσας γνωμοδοτικής επι¬ 
τροπής, μετά του σχετικού σχεδιαγράμματος. 

6. Την αριθμ. 1039386/441/Α0006/21.4.2000 Κοινή Από¬ 
φαση του Πρωθυπουργού και Υπουργού Οικονομικών 
«ανάθεση αρμοδιοτήτων Υπουργού Οικονομικών στους 


Υφυπουργούς Οικονομικών» (Φ.Ε.Κ 571/Β/21.4/2000), 
αποφασίζουμε: 

1. Εγκρίνουμε την Ίδρυση και Λειτουργία Καταστήμα¬ 
τος Πωλήσεως Αφορολογήτων και Αδασμολόγητων Ει¬ 
δών, εντός του τελωνειακής ελεγχόμενου χώρου στο Λι¬ 
μάνι της Νήσου Σύμης Δωδεκανήσου, στην θέση και έκτα¬ 
ση που προσδιορίζεται στο σχεδιάγραμμα που συνοδεύει 
το από 2.7.2001 πόρισμα της Επιτροπής της παραγρά¬ 
φου 2 του άρθρου 17 του Π.Δ. 86/79, αναδρομικά από 7 
Ιουλίου 2001. 

2. Το κατάστημα θα καταλαμβάνει επιφάνεια εμβαδού 
22μ * 1 2 3 και θα βρίσκεται πάντοτε υπό τελωνειακή παρακο¬ 
λούθηση. 

3. Το δικαίωμα εκμετάλλευσης του καταστήματος αυ¬ 
τού ανήκει αποκλειστικά στην εταιρία «Καταστήματα 
Αφορολογήτων Ειδών Α.Ε.». 

4. Η εγκατάσταση και λειτουργία του καταστήματος, 
διέπεται από τις διατάξεις του Π.Δ. 86/79 όπως τροπο¬ 
ποιήθηκε και ισχύει καθώς και από τις διατάξεις των 
Υπουργικών Αποφάσεων και διαταγών, που έχουν εκδο- 
θεί με εξουσιοδότηση αυτού και ρυθμίζουν θέματα σχετι¬ 
κά με τον τρόπο λειτουργίας, ελέγχου κ.λ.π. των κατα¬ 
στημάτων, που εκμεταλλεύεται η εταιρία «Καταστήματα 
Αφορολογήτων Ειδών» Α.Ε. 

Η απόφαση αυτή που δεν συνεπάγεται δαπάνη σε βά¬ 
ρος του Κρατικού προϋπολογισμού, να δημοσιευτεί στην 
Εφημερίδα της Κυβερνήσεως. 

Αθήνα, 29 Αυγούστου 2001 

Ο ΥΦΥΠΟΥΡΓΟΣ 

ΑΠ. ΦΩΤΙΑΔΗΣ 
-♦- 

Αριθ. 393610 (4) 

Καθορισμός λεπτομερειών για τη χορήγηση της ενίσχυ¬ 
σης κατά τη μεταποίηση σταφυλιών, γλευκών σταφυ- 
λιών και συμπυκνωμένων γλευκών σταφυλιών, σε χυ¬ 
μό σταφυλιών. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Το Ν. 992/1979 "περί οργανώσεως των διοικητικών 
υπηρεσιών δια την εφαρμογή της συνθήκης προσχωρή- 
σεως της Ελλάδος εις τας Ευρωπαϊκός Κοινότητας και 
ρυθμίσεως συναφών θεσμικών και οργανωτικών θεμά¬ 
των" (ΦΕΚ 280/Α/1979) και ιδιαίτερα το άρθρο 22 αυτού, 
καθώς και των Ν. 1338/1983 (ΦΕΚ34/Α/1983) "περί εφαρ¬ 
μογής του Κοινοτικού Δικαίου" και 1440/1984 περί συμμε¬ 
τοχής της Ελλάδας στο Κεφάλαιο στα Αποθέματα και στις 
Προβλέψεις της Ευρωπαϊκής Τράπεζας Επενδύσεων, 
στο Κεφάλαιο της Ευρωπαϊκής Κοινότητας Άνθρακος και 
Χάλυβα και του Οργανισμού Εφοδιασμού ΕΥΡΑΤΟΜ 
(ΦΕΚ 70/Α/1984). 

2. Τις διατάξεις του άρθρου 29Ατου Ν. 1558/1985 "Κυ¬ 
βέρνηση και Κυβερνητικά Όργανα" (ΦΕΚ/137/Α/1985) 
όπως αυτό προστέθηκε με το άρθρο 27 του Ν. 2081/1992 
(ΦΕΚ/154/Α/1992) "Ρύθμιση του θεσμού των Επιμελητη¬ 
ρίων, τροποποίηση των διατάξεων του Ν. 1712/1987 για 
τον εκσυγχρονισμό των επαγγελματικών οργανώσεων 
των εμπόρων, βιοτεχνών και λοιπών επαγγελματιών και 
άλλες διατάξεις" (ΦΕΚ 115/Α/1987) όπως έχει αντικατα- 
σταθεί από το άρθρο 1 παραγρ. 2α του Ν. 2469/1997 
(ΦΕΚ/38/Α/1997). 

3. Τον Καν (ΕΚ) 1493/99 του Συμβουλίου για την Κοινή 
Οργάνωση Αγοράς των Αμπελοοινικών (1179/14.7.1999). 

4. Τον Καν (ΕΚ) 1623/2000 της Επιτροπής σχετικά με 
τους μηχανισμούς αγοράς (Ε 194/31.7.2000). 

5. Τον Καν (ΕΚ) 1622/2000 της Επιτροπής σχετικά με τις 
οινολογικές πρακτικές και επεξεργασίες (Ε 194/ 
31.7.2000). 

6. Τον Καν. (ΕΚ) 884/2001 της Επιτροπής σχετικά μετά 
συνοδευτικά έγγραφα μεταφοράς των αμπελοοινικών 
προϊόντων και των βιβλίων που πρέπει να τηρούνται στον 
αμπελοοινικότομέα (Ε 128/10.5.2001). 

7. Τον Καν (ΕΚ) 1282/01 της Επιτροπής όσον αφορά τις 
πληροφορίες για την αναγνώριση των προϊόντων και την 
παρακολούθηση της αγοράς στον αμπελοοινικό τομέα 
και για την τροποποίηση του κανονισμού (ΕΚ) αριθ. 
1623/2000 (Ε 176/29.6.2001). 

8. Τον Καν (ΕΚ) 2729/2000 της Επιτροπής σχετικά με τις 
λεπτομέρειες εφαρμογής όσον αφορά τους ελέγχους 
στον αμπελοοινικό τομέα (Ε 316/15.12.2000). 

9. Το Ν.Δ. 243/1969 για τη βελτίωση και προστασία της 
αμπελουργικής παραγωγής (ΦΕΚ 144/Α/25.7.1969) όπως 
τροποποιήθηκε με το Ν. 427/1976 (ΦΕΚ230/Α/3.6.76). 

10. Το Ν. 396/1976 για τις οινολογικές κατεργασίες και 
την εμπορία των οίνων (ΦΕΚ 198/Α/1976). 

11. Το γεγονός ότι από την εφαρμογή των διατάξεων 
της παρούσας απόφασης δεν προκαλείται δαπάνη σε βά¬ 
ρος του Κρατικού Προϋπολογισμού, αποφασίζουμε: 

Άρθρο 1 
Αντικείμενο 

1. Με την παρούσα απόφαση καθορίζονται οι λεπτομέ¬ 
ρειες για τη χορήγηση της ενίσχυσης που θεσπίζεται με 
το άρθρο 35του Καν. (ΕΚ) 1493/99του Συμβουλίου καιτα 
άρθρα 3 έως 11 του Καν. (ΕΚ) 1623/2000 της Επιτροπής 
και αφορά τη χρήση σταφυλιών, γλευκών σταφυλιών και 
συμπυκνωμένων γλευκώνσταφυλιών με σκοπό την παρα¬ 
γωγή χυμού σταφυλιών ή άλλων εδώδιμων προϊόντων 
που παράγονται με βάση τον εν λόγω χυμό σταφυλιών. 

2. Δικαιούχοι της ενίσχυσης είναι οι μεταποιητές, όπως 
αυτοί ορίζονται στο άρθρο 3 παραγ. 1 α και β του Καν. (ΕΚ) 
1623/2000 της Επιτροπής. 

3. Η χρησιμοποιούμενη πρώτη ύλη πρέπει να προέρχεται 
αποκλειστικά από σταφύλια που έχουν παραχθεί στην Κοι¬ 
νότητα και μόνο από ποικιλίες που κατατάσσονται είτε απο¬ 
κλειστικά ως οινοποιήσιμες ποικιλίες, είτε συγχρόνως ως οι- 
νοποιήσιμες ποικιλίες και ως ποικιλίες για άλλη χρήση. 

Η πρώτη ύλη πρέπει να έχει τις τεχνικές προδιαγραφές 
που ορίζονται στο άρθρο 5 του Καν (ΕΚ) 1623/2000 της 
Επιτροπής και ο χυμός σταφυλιών που θα παραχθεί πρέ¬ 
πει να ανταποκρίνεται στις διατάξεις της οδηγίας 
93/77/ΕΟΚ του Συμβουλίου της 21/9/1993 σχετικά με 
τους χυμούς φρούτων και ορισμένα ομοειδή προϊόντα. 

4. Το ποσό της ενίσχυσης καθορίζεται σύμφωνα με το 
άρθρο 4 του Καν (ΕΚ) 1623/2000 της Επιτροπής. 

Άρθρο 2 

Έναρξη μεταποίησης 

1.0 μεταποιητής που προβαίνει στις εργασίες μεταποί¬ 
ησης καθ’ όλη τη διάρκεια της περιόδου και που επιθυμεί 
νατύχειτης ενίσχυσης υποβάλλει πριντην έναρξη της πε¬ 
ριόδου ή, όταν αναλάβει για πρώτη φορά τη δραστηριό¬ 
τητα παρασκευής του χυμού σταφυλιών, πριν από την 
έναρξη αυτής, προς την Δ/νση Αγροτικής Ανάπτυξης της 
Νομαρχιακής Αυτοδιοίκησης του τόπου μεταποίησης, 
ένα πρόγραμμα το οποίο περιλαμβάνει τα στοιχεία που 


αναφέρονται στο άρθρο 6 παραγ. 1 του Καν (ΕΚ) 1623/00 
της Επιτροπής. 

2. Ο μεταποιητής που προβαίνει στις εργασίες μεταποί¬ 
ησης σε καθορισμένες ημερομηνίες και που επιθυμεί να 
τύχειτης ενίσχυσης υποβάλλει στη Δ/νση Αγροτικής Ανά¬ 
πτυξης της Νομαρχιακής Αυτοδιοίκησης του τόπου μετα¬ 
ποίησης, τρεις (3) εργάσιμες ημέρες πριν από την έναρ¬ 
ξη των εργασιών, γραπτή δήλωση η οποία περιλαμβάνει 
τα στοιχεία που αναφέρονται στο άρθρο 6 παραγ. 2 του 
Καν (ΕΚ) 1623/00 της Επιτροπής. 

3. Οι μεταποιητές που χρησιμοποιούν, ανά περίοδο, μέγι- 
στη ποσότητα 50 τόνων σταφυλιών ή 800 ΗΕ γλεύκους στα¬ 
φυλιών ή 150 ΗΕ συμπυκνωμένου γλεύκους σταφυλιών, με 
σκοπό την παρασκευή χυμού σταφυλιών, υποβάλλουν στην 
Δ/νση Αγροτικής Ανάπτυξης της Νομαρχιακής Αυτοδιοίκη¬ 
σης του τόπου μεταποίησης κατά την έναρξη της περιόδου 
μια δήλωση που περιλαμβάνει τις πληροφορίες που απαι¬ 
τούνται στα στοιχεία α) και β) της παραγ. 1 του άρθρου 6του 
Καν(ΕΚ) 1623/00 της Επιτροπής. 

4. Οι δηλώσεις και τα προγράμματα που αναφέρονται 
στις ανωτέρω παραγράφους 1, 2 και 3 υποβάλλονται σε 
δύο (2) αντίτυπα, έκτων οποίων το ένα επιστρέφεται δεό¬ 
ντως θεωρημένο στον μεταποιητή και το άλλο παραμένει 
στην οικεία Δ/νση Αγροτικής Ανάπτυξης της Νομαρχια¬ 
κής Αυτοδιοίκησης του τόπου μεταποίησης. 

Άρθρο 3 

Συνοδευτικό Έγγραφο 

Η μεταφορά της πρώτης ύλης (σταφύλια, γλεύκη στα¬ 
φυλιών, συμπυκνωμένα γλεύκη σταφυλιών) προς τη με¬ 
ταποιητική μονάδα για την παραγωγή χυμού σταφυ¬ 
λιών, καθώς και η μεταφορά χυμού σταφυλιών προς άλ¬ 
λους "χρήστες" όπως αυτοί ορίζονται στο άρθρο 7 
παραγ. 1 του Καν (ΕΚ) 1623/2000 της Επιτροπής, γίνε¬ 
ται με συνοδευτικό έγγραφο το οποίο εκδίδεται σύμ¬ 
φωνα με το άρθρο 70 του Καν (ΕΚ) 1493/1999 του Συμ¬ 
βουλίου και περιλαμβάνει τις ενδείξεις που αναφέρο- 
νται στο άρθρο 3 παράγ. 2,βτου καν (ΕΚ) 884/2001 της 
Επιτροπής, ως εξής: 

1. Αποστολέας (Ονοματεπώνυμο και Διεύθυνση) 

2. Παραλήπτης (Ονοματεπώνυμο και Διεύθυνση) 

3. Αριθμός αναφοράς (Αναφέρεται ο αριθμός του πα¬ 
ραστατικού που εκδίδεται κατά τη φόρτωση του μεταφε- 

ρόμενου προϊόντος, π.χ.: Δελτίο αποστολής Νο.ή 

Τιμολόγιο Νο. 

4. Ημερομηνία σύνταξης του συνοδευτικού εγγράφου 
και ημερομηνία αποστολής του φορτίου, όταν είναι δια¬ 
φορετική από την ημερομηνία σύνταξης. 

5. Περιγραφή του προϊόντος (Αναφέρεται η κατηγορία 
του προϊόντος σύμφωνα με την Κοινοτική και Εθνική Νο¬ 
μοθεσία π.χ: 

- "Σταφύλια νωπά ποικιλίας.για παραγωγή 

χυμού σταφυλιών". 

Όταν το φορτίο συντίθεται από περισσότερες ποικιλίες 
θα αναγράφεται: "Σταφύλια νωπά με εξαίρεση τα επιτρα¬ 
πέζια για παραγωγή χυμού σταφυλιών". ή 

- "Γλεύκος σταφυλιών προερχόμενο από σταφύλια νω¬ 
πά με εξαίρεση τα επιτραπέζια προοριζόμενο για παρα¬ 
γωγή χυμού σταφυλιών". ή 

- "Χυμός σταφυλιών προερχόμενος από σταφύλια νωπά 
με εξαίρεση τα επιτραπέζια προοριζόμενος για εμφιάλω- 
ση" κ.λ.π.). 

Όταν ο μεταποιητής δεν προβαίνει ο ίδιος στις εργασίες 
που αναφέρονται στο άρθρο 7 παραγ. 1 του Καν. (ΕΚ) 
1623/00 της Επιτροπής, πρέπει να αναφέρει στο συνο¬ 
δευτικό έγγραφο αν το υπόψη φορτίο χυμού σταφυλιών 
έχει ήδη αποτελέσει ή θα αποτελέσει αντικείμενο αίτησης 
ενίσχυσης εκ μέρους του. 

6. Ποσότητα του μεταφερόμενου προϊόντος. (Αναγρά¬ 
φεται η ποσότητα του προϊόντος σε τόνους ή χιλιόγραμ¬ 
μα ή εκατόλιτρα ή λίτρα, σύμφωνα μετο Παράρτημα II,Β,2 
του Καν (ΕΚ) 884/2001 της Επιτροπής). 

7. Η κατ’ όγκο μάζα του μεταφερόμενου προϊόντος σύμ¬ 
φωνα μετά άρθρα 5 και 6του Καν (ΕΚ) 1623/2000 της Επι¬ 
τροπής και μετο άρθρο 3του Καν (ΕΚ) 884/2001 της Επι¬ 
τροπής. 

8. Τόπος προέλευσης του προϊόντος. (Αναγράφεται η 
περιοχή από την οποία προέρχεται το μεταφερόμενο 
προϊόν - Αμπελουργική ζώνη σύμφωνα με το παράρτημα 
II, Β, 3.1 του Καν (ΕΚ) 884/2001 της Επιτροπής - Περιφέ¬ 
ρεια - Νομαρχία - Δήμος - Περιοχή). 

9. Επεξεργασίες που έγιναν στο προϊόν. (Αναγράφονται 
οι επεξεργασίες που έγιναν στο προϊόν, σύμφωνα με το 
παράρτημα II, Β, 3.2 του Καν (ΕΚ) 884/2001 της Επιτρο¬ 
πής). 

10. Τόπος παράδοσης. (Αναφέρεται η Διεύθυνση του 
τόπου που θα γίνει η παράδοση του φορτίου στον παρα¬ 
λήπτη). 

11. Μεταφορέας. (Αναγράφεται το ονοματεπώνυμο ή η 
επωνυμία και η Διεύθυνση του μεταφορέα καθώς και στοι¬ 
χεία ταυτότητας του μεταφορικού μέσου π.χ. αριθμός κυ¬ 
κλοφορίας οχήματος, όνομα πλοίου κλπ). 

Άρθρο 4 

Αποστολή και παραλαβή φορτίων 

1. Ο αποστολέας φορτίου, υποχρεούται να αναγγείλει 
την ημερομηνία αποστολής του φορτίου στη Δ/νση Αγρο¬ 
τικής Ανάπτυξης της Νομ. Αυτοδιοίκησης του τόπου φόρ- 
τωσης, το αργότερο πριν από την έναρξη της φόρτωσης. 
Η αναγγελία αυτή γίνεται μετο συντομότερο δυνατό τρό¬ 
πο (Ηλεκτρονικό ταχυδρομείο, ίεχ, κλπ.). Η Δ/νση Αγροτι¬ 
κής Ανάπτυξης της Νομ. Αυτοδιοίκησης του τόπου φόρ¬ 
τωσης, προβαίνει σε δειγματοληπτικούς ελέγχους των 
αποστελλόμενων φορτίων, κατά την κρίση της. 

2. Ο παραλήπτης φορτίου υποχρεούται να αναγγέλλει 
την ημερομηνία άφιξης του φορτίου, στη Δ/νση Αγροτι¬ 
κής Ανάπτυξης της Νομ. Αυτοδιοίκησης του τόπου εκ- 
φόρτωσης, το αργότερο πριν από την έναρξη της εκφόρ- 
τωσης. 

Η αναγγελία αυτή γίνεται με το συντομότερο δυνατό 
τρόπο (Ηλεκτρονικό ταχυδρομείο, ίεχ, κλπ.). Η Δ/νση 
Αγροτικής Ανάπτυξης της Νομ. Αυτοδιοίκησης του τόπου 
εκφόρτωσης, προβαίνει σε δειγματοληπτικούς ελέγχους 
των φορτίων, που παραλαμβάνονται από τον παραλήπτη, 
κατά την κρίσης της. 

Άρθρο 5 

Διοικητικές λεπτομέρειες 

1. Ο μεταποιητής υποχρεούται να τηρεί λογιστική απο¬ 
θήκης, σύμφωνα με το άρθρο 6 παραγ. 5 του Καν (ΕΚ) 
1623/2000 της Επιτροπής. 

2. Ο "χρήστης", όπως αυτός ορίζεται στο άρθρο 7 πα- 
ραγ. 1 του καν (ΕΚ) 1623/2000 της Επιτροπής, υποχρεού- 
ται να τηρεί λογιστική αποθήκης, σύμφωνα μετο άρθρο 7 
παραγ. 6 του ίδιου κανονισμού. 


3. Όταν ο μεταποιητής αποστέλλει τους χυμούς σταφυ¬ 
λιών μέσα στην Κοινότητα (στη χώρα μας ή άλλο Κ-Μ) σε 
ένα "χρήστη" ο οποίος τους αποθεματοποιεί, ακολουθεί¬ 
ται η διαδικασία του άρθρου 7 παραγ. 3 του Καν (ΕΚ) 
1623/2000 της Επιτροπής. 

4. Όταν ο μεταποιητής αποστέλλει τους χυμούς σταφυ¬ 
λιών μέσα στην Κοινότητα (στη χώρα μας ή σε άλλο Κ-Μ) 
σε ένα "χρήστη" ο οποίος πραγματοποιεί την εμφιάλωση, 
ακολουθείται η διαδικασία του άρθρου 7 παραγ. 4 του 
Καν (ΕΚ) 1623/2000 της Επιτροπής. 

5. Όταν ο μεταποιητής αποστέλλει τους χυμούς σταφυ¬ 
λιών μέσα στην Κοινότητα (στη χώρα μας ή σε άλλο Κ-Μ) 
σε ένα "χρήστη" ο οποίος παρασκευάζει άλλα εδώδιμα 
προϊόντα με βάση το χυμό αυτό, ακολουθείται η διαδικα¬ 
σία του άρθρου 7 παραγ. 5του Καν (ΕΚ) 162/2000της Επι¬ 
τροπής. 

6. "Αρμόδιες αρχές" για την εφαρμογή του άρθρου 7 
του Καν (ΕΚ) 1623/2000 της Επιτροπής στη χώρα μας εί¬ 
ναι οι Διευθύνσεις Αγροτικής Ανάπτυξης των Νομ. Αυτο¬ 
διοικήσεων, στο χώρο δικαιοδοσίας της εκάστη, οι οποί¬ 
ες ενεργούν στα πλαίσια του συστήματος ελέγχου της 
απόφασης μας 388052/8.8.2001 η οποία εκδόθηκε σε 
εφαρμογή του Καν (ΕΚ) 2729/2000 της Επιτροπής σχετι¬ 
κά με τους ελέγχους στον αμπελοοινικό τομέα. 

7. Οι κυρώσεις που επιβάλλονται στους παραβάτες των 
διατάξεωντης παρούσας απόφασης είναι εκείνες που θε¬ 
σπίζονται με τις διατάξεις των άρθρων 3 έως 11 του Καν. 
(ΕΚ) 1623/2000 της Επιτροπής, των σχετικών διατάξεων 
του Καν (ΕΚ) 1493/1999 του Συμβουλίου, των σχετικών 
διατάξεων του Καν (ΕΚ) 884/2001 της Επιτροπής, των 
σχετικών διατάξεων του Καν (ΕΚ) 883/2001 της Επιτρο¬ 
πής, των σχετικών διατάξεων του Καν (ΕΚ) 1622/2000 της 
Επιτροπής, των σχετικών διατάξεων της εθνικής νομοθε¬ 
σίας, καθώς και με τις Κοινές Αποφάσεις Υπουργών Εθνι¬ 
κής Οικονομίας και Γεωργίας που εκδίδονται σε εφαρμο¬ 
γή των ανωτέρω διατάξεων. 

Οι κυρώσεις επιβάλλονται σύμφωνα μετο άρθρο 1 πα- 
ραγ. 3 και 4 της απόφασής μας. 388052/8.8.2001 (ΦΕΚ 
1089/Β/2001). 

Άρθρο 6 

Αίτηση ενίσχυσης 

1. Προκειμένου να τύχει της ενίσχυσης ο μεταποιητής 
που αναφέρεται στο άρθρο 2 παραγ. 1 της παρούσας 
απόφασης, υποβάλλει στη Δ/νση Αγροτικής Ανάπτυξης 
της Νομ. Αυτοδιοίκησης του τόπου μεταποίησης, το αρ¬ 
γότερο έξι μήνες μετά τη λήξη της περιόδου, αίτηση ενί¬ 
σχυσης στην οποία αναφέρεται η ποσότητα των πρώτων 
υλών που μεταποιήθηκαν και στην οποία επισυνάπτονται: 

α) Αντίγραφο του προγράμματος το οποίο προβλέπεται 
στο άρθρο 2 παραγ. 1 της παρούσας. 

β) Αντίγραφα των λογιστικών εγγράφων που αναφέρο- 
νται στο άρθρο 6 παραγ. 5 του Καν (ΕΚ) 1623/2000 της 
Επιτροπής. 

γ) Συγκεντρωτικός πίνακας των συνοδευτικών εγγρά¬ 
φων μεταφοράς των πρώτων υλών προς τις εγκαταστά¬ 
σεις μεταποίησης του. 

2. Προκειμένου να τύχει της ενίσχυσης ο μεταποιητής 
που αναφέρεται στο άρθρο 2 παραγ. 2 της παρούσας 
απόφασης, υποβάλλει στη Διεύθυνση Αγροτικής Ανάπτυ¬ 
ξης της Νομ. Αυτοδιοίκησης του τόπου μεταποίησης, το 
αργότερο έξι μήνες μετά το τέλος των εργασιών μεταποί- 

ησης, αίτηση ενίσχυσης στην οποία αναφέρεται η ποσό¬ 
τητα των πρώτων υλών που μεταποιήθηκαν και η ημερο¬ 
μηνία κατά την οποία ολοκληρώθηκαν οι εργασίες μετα¬ 
ποίησης. 

Στην αίτηση ενίσχυσης επισυνάπτονται: 

α) Αντίγραφα των δηλώσεων οι οποίες προβλέπονται 
στο άρθρο 2 παραγ. 2 της παρούσας. 

β) Αντίγραφα των λογιστικών εγγράφων που αναφέρο- 
νται στο άρθρο 6 παραγ. 5 του Καν. (ΕΚ) 1623/2000 της 
Επιτροπής. 

γ) Συγκεντρωτικός πίνακας των συνοδευτικών εγγρά¬ 
φων μεταφοράς των πρώτων υλών προς τις εγκαταστά¬ 
σεις μεταποίησης του. 

3. Επιπλέον εντός της προθεσμίας που προβλέπεται 
στο άρθρο 8 παραγ. 3 του Καν (ΕΚ) 1623/2000 της Επι¬ 
τροπής, υποβάλλονται από τους μεταποιητές τα συνο¬ 
δευτικά έγγραφα των αποστολών χυμού σταφυλιών σε 
"χρήστες" μέσα στην Κοινότητα (στη χώρα μας ή σε άλλο 
Κ-Μ) ή τα συνοδευτικά έγγραφα εξαγωγών χυμού σταφυ¬ 
λιών προς τρίτες χώρες, όπως προβλέπεται στην ίδια 
ανωτέρω διάταξη (άρθρο 8, παραγ. 3 του Καν (ΕΚ) 
1623/2000 της Επιτροπής). 

Στην περίπτωση που ο μεταποιητής προβαίνει ο ίδιος σε 
μία ή περισσότερες από τις εργασίες που προβλέπονται 
στο άρθρο 7 παραγ. 1 του Καν (ΕΚ) 1623/2000 της Επι¬ 
τροπής, υποβάλλει εντός της προθεσμίας που ορίζεται 
από την παραγ. 4 του άρθρου 8 του Καν (ΕΚ) 1623/2000 
της Επιτροπής και με την επιφύλαξη των προθεσμιών που 
τίθενται από τη παραγ. 4 του ίδιου άρθρου του ίδιου κα¬ 
νονισμού, αντίγραφα των λογιστικών εγγράφων από τα 
οποία προκύπτουν οι ποσότητες του χυμού σταφυλιών 
που έχουν χρησιμοποιηθεί στις εργασίες που προβλέπο- 
νται στο άρθρο 7 παραγ. 1 του Καν (ΕΚ) 1623/2000 της 
Επιτροπής. 

Άρθρο 7 

Χορήγηση της ενίσχυσης 

1. Προκειμένου να χορηγηθεί η ενίσχυση που προβλέ- 
πεται στο άρθρο 4 του Καν (ΕΚ) 1623/2000 της Επιτροπής 
πρέπει να αποδεικνύεται: 

α) ότι οι πρώτες ύλες προέρχονται αποκλειστικά από 
σταφύλια όπως καθορίζονται στην παραγ. 3 του άρθρου 
1 της παρούσας απόφασης και έχουν μεταποιηθεί σε χυ¬ 
μό σταφυλιών με σχέση που δεν υπερβαίνει τα μεγέθη 
που καθορίζονται στην παραγ. 1 του άρθρου 9 του Καν 
(ΕΚ) 1623/2000 της Επιτροπής, 

β) ότι ο χυμός σταφυλιών έχει χρησιμοποιηθεί στις ερ¬ 
γασίες που προβλέπονται από το άρθρο 7 παραγ. 1 του 
Καν (ΕΚ) 1623/2000 της Επιτροπής, 

- από τον ίδιο μεταποιητή, 

- έχει αποσταλεί στην Κοινότητα (στη χώρα μας ή σε άλ¬ 
λο Κ-Μ) σε "χρήστη" σύμφωνα με τις παραγ. 3, 4 και 5 του 
άρθρου 7 του Καν (ΕΚ) 1623/2000 της Επιτροπής, 

- έχει εξαχθεί σε τρίτη χώρα σύμφωνα με την παραγ. 3 
του άρθρου 8 του Καν (ΕΚ) 1623/2000 της Επιτροπής, 

γ) ότι ο χυμός σταφυλιών αποκλείεται να οινοποιηθεί ή 
να προστεθεί σε οίνο στο έδαφος της κοινότητας, σύμ¬ 
φωνα με τις παραγ. 5 και 12 του άρθρου 44 του καν (ΕΚ) 
1493/99 του Συμβουλίου. 

2. Μετά την υποβολή της αίτησης ενίσχυσης και των δι- 
καιολογητικών που αναφέρονται στις παραγ. 1 και 2 του 
άρθρου 6 της παρούσας απόφασης κατά περίπτωση, η 


Δ/νση Αγροτικής Ανάπτυξης της Νομ. Αυτοδιοίκησης του 
τόπου μεταποίησης προβαίνει στους απαραίτητους, κατά 
την κρίση της, επιτόπιους, διοικητικούς και λογιστικούς 
ελέγχους προκειμένου να διαπιστώσει ότι οι πρώτες ύλες 
είναι σύμφωνες μετά οριζόμενα στηνπαραγ. 1 στοιχείοα) 
του παρόντος άρθρου, καθώς και την ποσότητα των πρώ¬ 
των υλών που έχουν όντως υποστεί μεταποίηση, το αργό¬ 
τερο ένα μήνα αφού έχει λάβει την αίτηση ενίσχυσης και 
τα δικαιολογητικά που αναφέρονται ανωτέρω. 

Κατά του ελέγχους που πραγματοποιεί η Διεύθυνση 
Αγροτικής Ανάπτυξης της Νομαρχιακής Αυτοδιοίκησης 
του τόπου μεταποίησης, μπορεί να ζητήσει, κατά την κρί¬ 
ση της, πρόσθετα αποδεικτικά στοιχεία από το μεταποιη- 
τή, στοιχεία από τις Διευθύνσεις Αγροτικής Ανάπτυξης 
των τόπων φόρτωσης των πρώτων υλών, καθώς και τη 
συνδρομή των αρμοδίων Περιφερειακών Κέντρων Προ¬ 
στασίας Φυτών και Ποιοτικού Ελέγχου, προκειμένου να 
διαπιστώσει τις ποσότητες των πρώτων υλών που έχουν 
όντως υποστεί μεταποίηση, καθώς και ότι έχουν τηρηθεί 
οι διατάξεις της παρούσας απόφασης και οι σχετικές δια¬ 
τάξεις των κοινοτικών κανονισμών και της εθνικής νομο¬ 
θεσίας. 

3. Με την υποβολή και των δικαιολογητικώνπου αναφέ- 
ρονται στην παραγ. 3 του άρθρου 6 της παρούσας από¬ 
φασης κατά περίπτωση, η Διεύθυνση Αγροτικής Ανάπτυ¬ 
ξης της Νομαρχιακής Αυτοδιοίκησης του τόπου μεταποί¬ 
ησης προβαίνει περαιτέρω στους απαραίτητους, κατά 
την κρίση της, επιτόπιους, διοικητικούς και λογιστικούς 
ελέγχους, το αργότερο ένα μήνα αφότου λάβει τα υπόψη 
δικαιολογητικά, προκειμένου να διαπιστώσει ότι ο χυμός 
σταφυλιών που προέκυψε από τις πρώτες ύλες που μετα¬ 
ποιήθηκαν και οι οποίες αποτελούν αντικείμενο ενίσχυ¬ 
σης, χρησιμοποιήθηκε σύμφωνα με την παραγ. 1 του πα¬ 
ρόντος άρθρου. 

Κατά τους ελέγχους αυτούς που πραγματοποιεί η 
Δ/νση Αγροτικής Ανάπτυξης της Νομ. Αυτοδιοίκησης του 
τόπου μεταποίησης μπορεί να ζητήσει, κατά την κρίση 
της, πρόσθετα αποδεικτικά στοιχεία από το μεταποιητή 
και από τους "χρήστες" του χυμού σταφυλιών, στοιχεία 
από τις Διευθύνσεις Αγροτικής Ανάπτυξης των τόπων εκ- 
φόρτωσηςτου χυμού σταφυλιών, καθώς και τη συνδρομή 
των αρμοδίων Περιφερειακών Κέντρων Προστασίας Φυ¬ 
τών και Ποιοτικού Ελέγχου και της αρμόδιας Κεντρική 
Υπηρεσίας του Υπ. Γεωργίας, προκειμένου να διαπιστώ¬ 
σει ότι ο χυμός σταφυλιών έχει όντως χρησιμοποιηθεί 
σύμφωνα με την παραγ. 1 του παρόντος άρθρου, καθώς 
και ότι έχουν τηρηθεί οι διατάξεις της παρούσας απόφα¬ 
σης και οι σχετικές διατάξεις των κοινοτικών κανονισμών 
και της εθνικής νομοθεσίας. 

4. Με την ολοκλήρωση των ελέγχων, σύμφωνα με τις 
παραγ. 2 και 3 του παρόντος άρθρου, η Δ/νση Αγροτικής 
Ανάπτυξης της Νομ. Αυτοδιοίκησης του τόπου μεταποίη¬ 
σης αποστέλλει άμεσα το φάκελο χορήγησης της ενίσχυ¬ 
σης στη Γενική Διεύθυνση Διαχείρισης Αγορών Γεωργι¬ 
κών Προϊόντων (ΓΕΔΙΔΑΓΕΠ) - Διεύθυνση Οπωροκηπευ- 
τικών Αμπελοοινικών και Βιομηχανικών Προϊόντων 
(Ο.Α.ΒΙ.Π.) του Υπουργείου Γεωργίας για τη χορήγηση 
της ενίσχυσης. Στο φάκελο περιέχεται έκθεση ελέγχου 
της Δ/νσης Αγροτικής Ανάπτυξης της Νομαρχιακής Αυ¬ 
τοδιοίκησης του τόπου μεταποίησης με όλα τα ευρήματα 
και τις διαπιστώσεις των ελέγχων που πραγματοποιήθη¬ 
καν. 

Αντίγραφο του φακέλου τηρείται στη Διεύθυνση Αγρο¬ 
τικής Ανάπτυξης της Νομ. Αυτοδιοίκησης του τόπου με¬ 
ταποίησης. 

5. Η ΓΕΔΙΔΑΓΕΠ -Δ/νση Ο.Α.ΒΙ.Πτου Υπ. Γεωργίας, με¬ 
τά την συμπλήρωση του φακέλου με πρόσθετα στοιχεία 
και τη διενέργεια πρόσθετων ελέγχων, τα οποία ενδεχο¬ 
μένως απαιτούνται στα πλαίσια του Οργανισμού πληρω¬ 
μών, προβαίνει: 

- στην αξιολόγηση των στοιχείων του φακέλου προκει- 
μένου να διαπιστώσει την τήρηση των διατάξεων της 
αμπελοοινικής νομοθεσίας, 

- στον καθορισμό του ύψους της ενίσχυσης και 

- στην καταβολή της ενίσχυσης, εντός της προθεσμίας 
που ορίζεται στο άρθρο 10 του καν (ΕΚ) 1623/2000 της 
Επιτροπής. 

Άρθρο 8 

Χορήγηση προκαταβολής 

1. Ο μεταποιητής μπορεί να ζητήσει να του προκατα- 
βληθεί ένα ποσό ίσο με την ενίσχυση, σύμφωνα με το άρ¬ 
θρο 11 του καν (ΕΚ) 1623/2000 της Επιτροπής. 

Στη περίπτωση αυτή, ο μεταποιητής υποβάλλει αίτηση 
χορήγησης της προκαταβολής: 

α) Στη Διεύθυνση Αγροτικής Ανάπτυξης της Νομ. Αυτο¬ 
διοίκησης του τόπου μεταποίησης και 

β) Στη ΓΕΔΙΔΑΓΕΠ - Δ/νση Ο.Α.ΒΙ.Π. του Υπ. Γεωργίας. 
Η αίτηση προκαταβολής υποβάλλεται, είτε μαζί με την αί¬ 
τηση ενίσχυσης και τα δικαιολογητικά που αναφέρονται 
στις παραγ. 1 και 2 του άρθρου 6 της παρούσας απόφα¬ 
σης κατά περίπτωση, είτε μετά. 

2. Η Δ/νση Αγροτικής Ανάπτυξης της Νομ. Αυτοδιοίκη¬ 
σης του τόπου μεταποίησης εξετάζει άμεσα την αίτηση 
προκαταβολής διενεργώντας τους απολύτως απαραίτη¬ 
τους κατά την κρίση της ελέγχους, προκειμένου να διαπι¬ 
στώσει την ποσότητα των πρώτων υλών που έχουν εισέλ- 
θει στις εγκαταστάσεις του μεταποιητή με σκοπό τη με¬ 
ταποίησή τους σε χυμό σταφυλιών. 

3. Μετά τον προσδιορισμό της ποσότητας των πρώτων 
υλών, η Δ/νση Αγροτικής Ανάπτυξης της Νομ. Αυτοδιοί¬ 
κησης του τόπου μεταποίησης αποστέλλει αντίγραφο 
του φακέλου που έχει υποβληθεί σύμφωνα με τις παραγ. 
1 και 2 του άρθρου 6 της παρούσας απόφασης κατά πε¬ 
ρίπτωση, στη ΓΕΔΙΔΑΓΕΠ - Δ/νση Ο.Α.ΒΙ.Π. για τη χορή¬ 
γηση της προκαταβολής σύμφωνα με το άρθρο 11 του 
Καν (ΕΚ) 1623/2000 της Επιτροπής. 

4. Η Δ/νση Αγροτικής Ανάπτυξης της Νομαρχιακής Αυ¬ 
τοδιοίκησης του τόπου μεταποίησης συνεχίζει την πραγ¬ 
ματοποίηση των υπολοίπων ελέγχων σύμφωνα με τις πα- 
ραγ. 2 και 3 του άρθρου 7 της παρούσας απόφασης και 
αποστέλλει την έκθεση ελέγχου που αναφέρεταιστηνπα- 
ραγ. 4 του άρθρου 7 της ίδιας απόφασης στη ΓΕΔΙΔΑΓΕΠ 
- Δ/νση Ο.Α.ΒΙ.Π του Υπ. Γεωργίας, στις οριζόμενες προ¬ 
θεσμίες, για τη χορήγηση της προκαταβολής. 

Κάθε διάταξη προγενέστερης απόφασης που αντίκειται 
στις διατάξεις της παρούσας καταργείται. 

Η απόφαση αυτή να δημοσιευτεί στην Εφημερίδα της 
Κυβέρνησης. 

Αθήνα, 30 Αυγούστου 2001 

Ο ΥΠΟΥΡΓΟΣ 

Γ. ΑΝΩΜΕΡΙΤΗΣ 


Αριθ. 80056 (5) 

Κατάργηση των Διευθύνσεων Σχεδιασμού και Εφαρμο¬ 
γής Προγραμμάτων ΕΚΤ, Κοινοτικών Πρωτοβουλιών 
και λοιπών Χρηματοδοτήσεων και Ελέγχου και Αξιολό¬ 
γησης και μεταφορά των αρμοδιοτήτων αυτών. 

ΟΙ ΥΠΟΥΡΓΟΙ ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ - ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ - ΕΡΓΑΣΙΑΣ ΚΑΙ ΚΟΙΝΩΝΙΚΩΝ 
ΑΣΦΑΛΙΣΕΩΝ 

Έχοντας υπόψη: 

1. Το άρθρο 29Ατου Ν. 1558/85 "Κυβέρνηση και Κυβερ¬ 
νητικά Όργανα". (ΦΕΚ137/Α), όπως αυτό συμπληρώθηκε 
με το άρθρο 27 του Ν. 2081/92 (ΦΕΚ 154/Α) και τροποποι¬ 
ήθηκε με το άρθρο 1 παρ. 2α του Ν. 2469/97 (ΦΕΚ38/Α). 

2. Το άρθρο 18του Ν. 2224/94 (ΦΕΚ 112/Α/6.7.94). 

3. Το άρθρο 7 Ν. 2860/2000 (ΦΕΚ 251/Α/14.11.2000) 
"Διαχείριση, Παρακολούθηση και'Ελεγχοςτου Κ.Π.Σ. και 
άλλες διατάξεις". 

4. Τα άρθρα 2 και 3 Ν. 2874/2000 (ΦΕΚ 
286/Α/29.12.2000) "Προώθηση της Απασχόλησης και άλ¬ 
λες διατάξεις". 

5. Τον κανονισμό ΕΚ 1260/99 του Συμβουλίου τις 21/6/99 
"περί γενικών διατάξεων για τα διαρθρωτικά ταμεία". 

6. Το Π.Δ 368/89 (ΦΕΚ 163/Α) "Οργανισμός Υπουργείου 
Εργασίας" όπως τροποποιήθηκε και ισχύει. 

7. Τον κανονισμό 1784/99 του Ευρωπαϊκού Κοινοβουλί¬ 
ου και του Συμβουλίου της 12/7/99 σχετικά με το Ευρω¬ 
παϊκό Κοινωνικό Ταμείο. 

8. Την απόφαση Ε(2000) 3405/28.11.2000 περί έγκρι¬ 
σης του Γ’ Κ.Π.Σ. και τα επιχειρησιακά προγράμματα που 
εμπεριέχουν ΕΚΤ. 

9. Την απόφαση 80156/7.7.94 (ΦΕΚ 528/Β) του Υπ. Ερ¬ 
γασίας "Διάρθρωση των συνιστώμενων με το άρθρο 18 
παρ. 4 εδ. β. του Ν. 2224/94 Δ/νσεων σε τμήματα και αρ¬ 
μοδιότητες αυτών". 

10. Την Κοινή Απόφαση Υπουργών Εσωτερικών, Δημό¬ 
σιας Διοίκησης και Αποκέντρωσης, Εθνικής Οικονομίας και 
Οικονομικών, Εργασίας και Κοινωνικών Ασφαλίσεων 
118267/14.12.2000 (ΦΕΚ 1595/Β/29.12.2000) "περί σύστα¬ 
σης καιλειτουργίαςτης Ειδικής Υπηρεσίας Διαχείρισηςτου 
Ε.Π. ΑΠΑΣΧΟΛΗΣΗ ΚΑΙ ΕΠΑΓΓΕΛΜΑΤΙΚΗ ΚΑΤΑΡΤΙΣΗ". 

11. Την κοινή απόφαση Υπουργών Εσωτερικών, Δημό¬ 
σιας Διοίκησης και Αποκέντρωσης, Εθνικής Οικονομίας 
και Οικονομικών, Εργασίας και Κοινωνικών Ασφαλίσεων 
108691/7.2.2001 (ΦΕΚ 148/Β/14.2.2001) "περί σύστασης 
και λειτουργίας της Ειδικής Υπηρεσίας Διαχείρισης της 
Κοινοτικής Πρωτοβουλίας ΕθυΑΙ_". 

12. Την κοινή απόφαση Εσωτερικών, Δημόσιας Διοίκη¬ 
σης και Αποκέντρωσης, Εθνικής Οικονομίας και Οικονο¬ 
μικών, Εργασίας και Κοινωνικών Ασφαλίσεων με 
αριθμ.πρωτ. 107900/16.3.2001 (ΦΕΚ599 Β/21.5.2001) πε¬ 
ρί σύστασης και λειτουργίας της Ειδικών Υπηρεσιών "Συ¬ 
ντονισμού και Παρακολούθησης Δράσεων Ευρωπαϊκού 
Κοινωνικού Ταμείου" και "Εφαρμογής Συγχρηματοδοτού- 
μενων Ενεργειών από το Ευρωπαϊκό Κοινωνικό Ταμείο". 

13. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού αποφασίζουμε: 

Άρθρο 1 

Από της ισχύος της παρούσας απόφασης καταργού- 
νταιοισυσταθείσες μετο άρθρο 18του Ν 2224/94 Δ/νσεις 

α) Σχεδιασμού και Εφαρμογής Προγραμμάτων ΕΚΤ, β) 
Κοινοτικών Πρωτοβουλιών και Λοιπών Χρηματοδοτήσε¬ 
ων και γ) Ελέγχου και Αξιολόγησης της Γεν. Γραμματείας 
Διαχείρισης Κοινοτικών και Άλλων Πόρων του Υπουργεί¬ 
ου Εργασίας και Κοινωνικών Ασφαλίσεων. 

Άρθρο 2 

Οι αρμοδιότητες των προαναφερομένων καταργούμε- 
νων Διευθύνσεων όπως αυτές ορίστηκαν με την Υ.Α. 
80156/7.7.94 θα ασκούνται κυρίως από τις συσταθείσες 
βάσει των Νόμων 2860 /2000 (άρθρο 7) και 2874/2000 
(άρθρο 3) Ειδικές Υπηρεσίες: Διαχείρισης του Ε.Π. "Απα¬ 
σχόλησης και Επαγγελματικής Κατάρτισης, Διαχείρισης 
της Κοινοτικής Πρωτοβουλίας "ΕΟυΑΕ", Συντονισμού και 
Παρακολούθησης Δράσεων ΕΚΤ, και Εφαρμογής Συγ- 
χρηματοδοτούμενων Ενεργειών από το ΕΚΤ, όπως ειδι¬ 
κότερα εκτίθεται: 

1.- α) Οι αρμοδιότητες της Δ/νσης Σχεδιασμού και 
Εφαρμογής Προγραμμάτων ΕΚΤ από τις Ειδικές Υπηρε¬ 
σίες: 

• Διαχείρισης Ε.Π. "ΑΠΑΣΧΟΛΗΣΗ ΚΑΙ ΕΠΑΓΓΕΛΜΑ¬ 
ΤΙΚΗ ΚΑΤΑΡΤΙΣΗ". 

• Συντονισμού και Παρακολούθησης Δράσεων Ευρω¬ 
παϊκού Κοινωνικού Ταμείου. 

• Εφαρμογής Συγχρηματοδοτούμενων Ενεργειών από 
το Ευρωπαϊκό Κοινωνικό Ταμείο σύμφωνα και αναλόγως 
με τις αρμοδιότητες των ειδικών αυτών υπηρεσιών, όπως 
ορίζονται από τις αντίστοιχες κοινές αποφάσεις Υπουρ¬ 
γών Εσωτερικών Δημόσιας Διοίκησης και Αποκέντρωσης, 
Εθνικής Οικονομίας και Οικονομικών και Εργασίας και 
Κοινωνικών Ασφαλίσεων (αριθ. 118267/14.12.2000, 
107900/16.3.2001). 

1.- β) Ειδικότερα ως προς τις αρμοδιότητες του εδαφί¬ 
ου (αα) του τμήματος (α) "Σχεδιασμού και Συντονισμού 
παρεμβάσεων Ευρωπαϊκού Κοινωνικού Ταμείου" κατά το 
μέρος που αφορούν δράσεις συγχρηματοδοτούμενες 
από το ΕΚΤ, ασκούνται από την ειδική υπηρεσία διαχείρι¬ 
σης του Ε.Π. "ΑΠΑΣΧΟΛΗΣΗ ΚΑΙ ΕΠΑΓΓΕΛΜΑΤΙΚΗ ΚΑ¬ 
ΤΑΡΤΙΣΗ". 

Ο γενικότερος σχεδιασμός και η εκπόνηση προγραμ¬ 
μάτων μη συγχρηματοδοτούμενων από το ΕΚΤ, ανάλογα 
με τις ανάγκες της αγοράς εργασίας καιτις κατευθύνσεις 
της αναπτυξιακής πολιτικής, ασκείται από την ΔΙΕΥ¬ 
ΘΥΝΣΗ ΑΠΑΣΧΟΛΗΣΗΣ του Υπουργείου Εργασίας και 
Κοινωνικών Ασφαλίσεων. 

1 .-γ) Οιαρμοδιότητεςτων εδαφίων (γγ) και (δδ)του τμή¬ 
ματος (α) "Σχεδιασμού και Συντονισμού Παρεμβάσεων 
Ευρωπαϊκού Κοινωνικού Ταμείου" κατά το μέρος που 
αφορά καθορισμό κριτηρίων δημιουργίας δομών επαγ¬ 
γελματικής κατάρτισης και την εισήγηση μέτρων για την 
αποτελεσματικότερη λειτουργία τους, ασκούνται απάτην 
Ειδική Υπηρεσία Συντονισμού Παρεμβάσεων ΕΚΤ. 

Ο Καθορισμός κριτηρίων δημιουργίας δομών επαγγελ¬ 
ματικής κατάρτισης και η εισήγηση μέτρων για την απο¬ 
τελεσματικότερη λειτουργία των λοιπών ή μόνιμων δο¬ 
μών αποτελούν αρμοδιότητες της ΔΙΕΥΘΥΝΣΗΣ ΕΠΑΓ¬ 
ΓΕΛΜΑΤΙΚΗΣ ΚΑΤΑΡΤΙΣΗΣτου Υπουργείου Εργασίας και 
Κοινωνικών Ασφαλίσεων. 

1.- δ) Οι αρμοδιότητες του εδαφίου (στ στ) του τμήμα¬ 
τος (α) "Σχεδιασμού και Συντονισμού Παρεμβάσεων Ευ¬ 
ρωπαϊκού Κοινωνικού Ταμείου" ασκούνται απάτην Μονά¬ 
δα Ανάλυσης και Τεκμηρίωσης της παρ. 4 του άρθρου 2 
του Ν. 2874/2000. 


2. - Οι αρμοδιότητες της Δ/νσης Κοινοτικών Πρωτοβου¬ 
λιών και λοιπών χρηματοδοτήσεων από την Ειδική Υπηρε¬ 
σία Διαχείρισης της Κοινοτικής Πρωτοβουλίας ΈΟυΑΙ.". 

Η προαναφερόμενη Ειδική Υπηρεσία θα ολοκληρώσει 
καιτις παρεμβάσεις των Κοινοτικών Πρωτοβουλιών Προ¬ 
γραμματικών περιόδων 1989-1994 και 1994-1999. 

3. - Οι αρμοδιότητες της Δ/νσης Ελέγχου και Αξιολόγη¬ 
σης από την Ειδική Υπηρεσία Διαχείρισης του Ε.Π. 
"ΑΠΑΣΧΟΛΗΣΗ ΚΑΙ ΕΠΑΓΓΕΛΜΑΤΙΚΗ ΚΑΤΑΡΤΙΣΗ". 

Η προαναφερόμενη Ειδική Υπηρεσία θα διενεργεί και 
ελέγχους παρεμβάσεων ΕΚΤ Επιχειρησιακών Προγραμ¬ 
μάτων του Α' και Β' Κ.Π.Σ. και Κοινοτικών Πρωτοβουλιών 
προγραμματικών περιόδων 1989-1994 και 1994-1999. 

Άρθρο 3 

α) Η ισχύς της παρούσας άρχεται από της δημοσιεύσε- 
ώςτης στην Εφημερίδα της Κυβερνήσεως. 

β) Η παρούσα απόφαση να δημοσιευθεί στην Εφημε¬ 
ρίδα της Κυβερνήσεως. 

Αθήνα, 3 Σεπτεμβρίου 2001 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΕΘΝΙΚΗΣ ΟΙΚΟΝΟΜΙΑΣ 

ΔΙΟΙΚΗΣΗΣ & ΑΠΟΚΕΝΤΡΩΣΗΣ & ΟΙΚΟΝΟΜΙΚΩΝ 

Β. ΠΑΠΑΝΔΡΕΟΥ Γ. ΠΑΠΑΝΤΩΝΙΟΥ 

ΕΡΓΑΣΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Α. ΓΙΑΝΝΙΤΣΗΣ 
-♦- 

Αριθ. 49274/1041 (6) 

Προκαταρκτικές εργασίες εκτύπωσης γραμματοσήμων 
«Τροποποίηση Εκδοτικού Προγράμματος έτους 
2001 ». 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του εδαφίου γ της παραγράφου 2 του 
άρθρου 11 του Ν.Δ. 496/70 «περί οργανώσεως και λει¬ 
τουργίας των Ταχυδρομείων, όπως αυτό αντικαταστάθη- 
κε με το άρθρο 1 του Ν.Δ. 1063/71. 

2. Τις διατάξεις του Π.Δ. 277/75 «περί της νομικής μορ¬ 
φής λειτουργίας της Ταχυδρομικής Υπηρεσίας δια το με¬ 
τά την 30ην Απριλίου 1975 χρονικό διάστημα». 

3. Τις διατάξεις του άρθρου 29 Ατού Ν. 1558/85 «Κυβέ¬ 
ρνηση και Κυβερνητικά όργανα» όπως αυτό προστέθηκε 
με το άρθρο 27του Ν. 2081/92 και αντικαταστάθηκε με το 
άρθρο 1 , παράγραφος 2"του Ν. 2469/97. 

4. Τη με αριθμ. 15851/7601/24.4.2000 απόφαση του 
Πρωθυπουργού και του Υπουργού Μεταφορών και Επι¬ 
κοινωνιών «ανάθεση αρμοδιοτήτων του Υπουργού Μετα¬ 
φορών και Επικοινωνιών στον Υφυπουργό Μεταφορών 
και Επικοινωνιών». 

5. Την αριθμ.73941/1822/7.11.2000 απόφαση του 
Υπουργού Μεταφορών και Επικοινωνιών «Προκαταρκτι¬ 
κές εργασίες εκτύπωσης γραμματοσήμων Έγκριση εκ¬ 
δοτικού Προγράμματος έτους 2001» (ΦΕΚ 1575/Β/00) 
όπως τροποποιήθηκε με την αριθ. 17659/338/21.3.2001 
(ΦΕΚ402/Β/01) όμοιάτης. 

6. Τα αριθμ. 33/45252/213/18.7.2001 και 13/45293/ 
011.3/30.7.2001 έγγραφα του ΕΛΤΑ, αποφασίζουμε: 

1. Εγκρίνουμε τις αποφάσεις που έλαβε το Διοικητικό 
Συμβούλιο του ΕΛΤΑ κατά τις 1104/13.7.01 (θέμα 12°) και 
1106/24.7.2001 (θέμα 13°) και οι οποίες αφορούν την 

ένταξη στο εκδοτικό πρόγραμμα γραμματοσήμων έτους 
2001 αφενός της αναμνηστικής σειράς γραμματοσήμων 
(ΦΕΓΙΕ) με τίτλο «1700 ΧΡΟΝΙΑ ΧΡΙΣΤΙΑΝΙΣΜΟΥ ΣΤΗΝ 
ΑΡΜΕΝΙΑ» και αφετέρου της ειδικής σειράς γραμματο¬ 
σήμων ετήσιας κυκλοφορίας με τίτλο «ΝΕΑ ΕΤΑΙΡΙΚΗ 
ΤΑΥΤΟΤΗΤΑ ΤΟΥ ΕΛΤΑ». 

2. Κατόπιν αυτού το εκδοτικό πρόγραμμα γραμματοσή¬ 
μων έτους 2001 διαμορφώνεται ως ακολούθως: ΑΝΑ¬ 
ΜΝΗΣΤΙΚΕΣ ΣΕΙΡΕΣ ΓΡΑΜΜΑΤΟΣΗΜΩΝ 

1. «ΟΛΥΜΠΙΑΚΟΙ ΑΓΩΝΕΣ ΑΘΗΝΑ 2004» 

2. «ΟΛΥΜΠΙΑΚΟΙ ΑΓΩΝΕΣ ΑΘΗΝΑ 2004» (ΦΕΓΙΕ) 

3. «ΕυΒΟΡΑ 2001» (θέμα: Νερό, ένας φυσικός θησαυ¬ 
ρός). 

4. «ΕΛΛΗΝΙΚΗ ΠΑΝΙΔΑ - ΧΛΩΡΙΔΑ» 

5. «ΕΠΕΤΕΙΟΙ» 

α) «75ετία ΙΔΡΥΣΗΣ ΤΗΣ ΑΚΑΔΗΜΙΑΣ ΑΘΗΝΩΝ». 

β) «75ετία ΙΔΡΥΣΗΣ ΤΟΥ ΑΡΙΣΤΟΤΕΛΕΙΟΥ ΠΑΝΕΠΙΣΤΗ¬ 
ΜΙΟΥ ΘΕΣΣΑΛΟΝΙΚΗΣ». 


γ) «75ετία ΕΚΘΕΣΗΣ ΘΕΣΣΑΛΟΝΙΚΗΣ». 

δ) «50 ΧΡΟΝΙΑ ΑΠΟ ΤΗΝ ΙΔΡΥΣΗ ΤΗΣ ΥΠΑΤΗΣ ΑΡ¬ 
ΜΟΣΤΕΙΑΣ ΠΑΤΟΥΣ ΠΡΟΣΦΥΓΕΣ». 

ε) ΓΙΑΝΝΗΣ ΖΙΓΔΗΣ 

6. «1700 ΧΡΟΝΙΑ ΧΡΙΣΤΙΑΝΙΣΜΟΥ ΣΤΗΝ ΑΡΜΕΝΙΑ» 

7. «ΝΕΑ ΕΤΑΙΡΙΚΗ ΤΑΥΤΟΤΗΤΑ ΤΟΥ ΕΛΤΑ» 

3. Κατά τα λοιπά ισχύει η αριθμ. 73941/1822/7.11.2000 
(ΦΕΚ 1575/Β/00) απόφαση του Υπουργού Μεταφορών 
και Επικοινωνιών. 

4. Από τις διατάξεις της απόφασης αυτής δεν προκα- 
λείται δαπάνη σε βάρος του Προϋπολογισμού του ΕΛΤΑ.) 

5. Η απόφαση αυτή να δημοσιευθεί στην Εφημερίδατης 
Κυβερνήσεως. 

Αθήνα, 24 Αυγούστου 2001 

Ο ΥΦΥΠΟΥΡΓΟΣ 

ΑΛ. ΒΟΥΛΓΑΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




